ኣይተ ጌታቸው ረዳ: እንታይ ዓይነት ተኹታዃይ መግለፂ ኣቕሪብና። እቲ ዝስመዐና ኢና ንገልፅ። ክሳብ ሕዚ ክንዋጋእ ኢና ኣይበልናን እንተመፂኦምና ግን ዓርስና ክንከላኸል ኢና:: ንሳቶም እኮ ኣብ ኣደባባይ እዮም ዝዛረቡ: ወላ ሓንቲ ዘሰክፍ ነገር የብሎምን።ንሕና ደኣ ንምንታይ ክንስከፍ ይድለ?ኣይሲጂ እውን እቲ እሱራት ይፈትሑ ዝብል ቅዋምኩም ንምፍፃሙ ብጣዕሚ ስለዝኸብድስ እንተትገድፍዎ ዝሐሸ ኮይኑ ናብ ዘተ እንተትቐርቡ እዩ ዝብል። ቅድም ቀዳድም ምስ ውድብ ብልፅግና ዘተ ዝበሃል ክሕሰብ ኣይኽእልን። ምኽንያቱ ናይ ኢትዮጵያ ሽግር ህወሓትን ብልፅግናን ዝፈጠርዎ ኣይኮነን።ካብ ናይ ብልፅግና ዓቕሚ ብላዕሊ እውን እዩ።ስለ'ዚ እቲ ፀገም ክፍታሕ እንተኾይኑ መንግስቲ ትግራይ: ኩሎም ዝምልከቶም ኣካላት ዝሳተፍሉ ልዝብን እማመን ክካየድ ፃውዒት ኣቕሪብና ኢና።ካብዚ ወፃኢ: ከም ቅድመ ኩነት እሱራት ፍትሑ ምባል ከመይ ገይሩ ተንኳያይ ክኸውን ይኽእል?ናይ ኢሳይያስ ሓይልታት ፀጥታ ካብ ኣዲስ ኣበባ ክወፁኡ ኣለዎም ምባል ተንኳያይ ዝኾነሉ ምኽንያት ኣይርድአንን። መረፃ ክነካይድ ኣለና ምባልስ ስለምንታይ እዩ ኣብ ናይ ኣብዪ ኣሕመድ ስልጣን ከም ዕንቅፋት ገይሩ ዝተወስደ?
